OpenLLM-France/wikimedia huggingface dataset:
# Neue Slowenische Kunst

Neue Slowenische Kunst ("Nou Art Eslovè" en alemany), també conegut com a NSK, és un col·lectiu artístic d'una gran controvèrsia política, nascut a Eslovènia el 1984, quan el país encara formava part de Iugoslàvia. El nom en si mateix ja és una provocació, evocant l'ocupació d'Eslovènia per part dels nazis durant la Segona Guerra Mundial.

## Composició

El membre més conegut del col·lectiu és el grup musical Laibach. Altres membres són IRWIN Arxivat 2008-04-06 a Wayback Machine. (pintura), Noordung Arxivat 2008-04-06 a Wayback Machine. (teatre; originalment anomenats Scipion Nasice Sisters Theater, també coneguts com a Red Pilot), New Collective Studio Arxivat 2008-04-06 a Wayback Machine. (arts gràfiques; també coneguts com a New Collectivism), i el Department of Pure and Applied Philosophy Arxivat 2008-03-27 a Wayback Machine. (teoria).

## Característiques

L'art d'NSK sovint utilitza elements i simbologia del totalitarisme o de moviments nacionalistes extrems, sovint reinventant el kitsch totalitarista en un estil visual amb reminiscències dadaistes.
Els artistes d'NSK sovint utilitzen símbols de diferents (i sovint incompatibles) ideologies polítiques. Per exemple, un cartell dissenyat el 1987 va provocar un escàndol quan va guanyar un concurs en ocasió del Dia de la Joventut Iugoslava. El cartell s'apropiava de la imatge d'una pintura de l'artista nazi Richard Klein, substituint la bandera nazi alemanya per la bandera iugoslava, i l'àliga alemanya per un colom.
Tant IRWIN com Laibach comparteixen la idea que la seva obra és més del col·lectiu que d'un grup individual. Les cançons originals i els arranjaments de Laibach són sempre atribuïts al col·lectiu i els artistes individuals mai són anomenats als llibrets dels discs. També es va donar el cas que Laibach va tenir dos grups de gira al mateix temps, els dos amb membres originals del grup. De la mateixa manera, els artistes de IRWIN mai signen la seva obra de forma individual, en canvi, signen amb un segell o un certificat que indica que el treball ha estat aprovat pel col·lectiu.
Des del 1991, NSK proclama la constitució d'un estat, de forma similar a d'altres micronacions. Emeten passaports, presenten els seus espectacles com si es tractés d'una ambaixada o part del seu territori i mantenen consolats en algunes ciutats. NSK també ha emès segells postals. Laibach, el 2006, va gravar (alguns ho podrien considerar remesclar) l'himne nacional de l'estat d'NSK, que adopta la melodia d'un altra cançó del grup "The Great Seal", incloent una veu computeritzada que recita un fragment famós de Winston Churchill "We shall fight them on the beaches/We shall never surrender".
NSK va ser objecte, el 1996, d'un documental escrit i dirigit per Michael Benson, titulat Prerokbe Ognja ("Prediccions de foc"). Al documental hi apareix en una entrevista el teòric eslovè Slavoj Žižek.

## Enllaços externs

* Pàgina oficial d'NSK
# Spring (Texas)

Spring és una concentració de població designada pel cens dels Estats Units a l'estat de Texas. Segons el cens del 2000 tenia 36.385 habitants.

## Demografia

Segons el cens del 2000, Spring tenia 36.385 habitants, 12.302 habitatges, i 9.829 famílies. La densitat de població era de 586,8 habitants per km².
Dels 12.302 habitatges en un 46,2% hi vivien nens de menys de 18 anys, en un 62,9% hi vivien parelles casades, en un 12,6% dones solteres, i en un 20,1% no eren unitats familiars. En el 15,4% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,3.
Per edats la població es repartia de la següent manera: un 31% tenia menys de 18 anys, un 8,7% entre 18 i 24, un 33,8% entre 25 i 44, un 22% de 45 a 60 i un 4,5% 65 anys o més.
L'edat mediana era de 32 anys. Per cada 100 dones de 18 o més anys hi havia 91,4 homes.
La renda mediana per habitatge era de 56.662 $ i la renda mediana per família de 60.934 $. Els homes tenien una renda mediana de 42.134 $ mentre que les dones 30.270 $. La renda per capita de la població era de 21.027 $. Aproximadament el 3,1% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Spring». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Little Kiska

Little Kiska (en anglès Little Kiska Island, en aleutià Kangchix) és una petita illa que es troba a la costa est de Kiska, a les illes Rat, un subgrup de les illes Aleutianes d'Alaska, Estats Units. Es troba immediatament a l'est de Kiska Harbor.
Com totes les altres illes del grup es troba deshabitada. Va ser descoberta per l'explorador rus Vitus Bering el 1741. El nom li fou donat el 1836 per Fiódor Litke, capità de l'Armada Imperial Russa. El seu punt més elevat es troba a 92 msnm.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ Morison, Samuel Eliot. History of United States Naval Operations in World War II, Volume Seven: Aleutians, Gilberts, and Marshalls, June 1942-April 1944. Boston, Massachusetts: Little, Brown and Company, 1951.
* ↑ 1416225 U.S. Geological Survey Geographic Names Information System: Little Kiska (en anglès)
# Iris Falcam

Iris Falcam (Honolulu, 25 d'agost de 1938 - Pohnpei, 19 de febrer de 2010) va ser una bibliotecaria, investigadora i funcionària pública estatunidenca nacionalitzada micronèsia. Falcam va servir com a Primera Dama dels Estats Federats de Micronèsia entre 1999 i 2003 durant la presidència del seu marit, l'expresident Leo Falcam.
Iris Falcam va néixer a Hawaii, però va residir en el que avui és els Estats Federats de Micronèsia durant més de quaranta anys. Va assistir tant a la Universitat de Hawaii a Mānoa i a l'Escola Tècnica de Kapiolani, que ara s'anomena Kapi'olani Community College.Falcam va treballar com a bibliotecària i investigador de la col·lecció del College of Micronesia-FSM Pacific Islands des de 1979 fins a la seva mort el 2010. També va treballar com a bibliotecària del Congrés dels Estats Federats de Micronèsia, així com per a l'oficina d'informació pública del Territori en Fideïcomís de les Illes del Pacífic a Saipan abans en la seva carrera. Les nombroses participacions cíviques de Falcam en els Estats Federats de Micronèsia van incloure un seient a la junta directiva de Pohnpei Catholic School, tresorera del Pohnpei Lions Club i membre d'una organització catòlica femenina anomenada Lih en Mercedes.
Iris Green Falcam va morir el divendres 19 de febrer de 2010 a Pohnpei. [3] Li va sobreviure el seu marit, Leo Falcam. El president Manny Mori va anomenar Falcam, «mare gran i afectuosa de la nostra nació».

## Referències

* 1 2 3 4 5 6 7 «FSM’s former first lady passes away» (en anglès). Marianas Variety News & Views, 25-02-2010. Arxivat de l'original el 2011-07-14 [Consulta: 28 agost 2020].
* ↑ «President Mori conveys sympathy on the passing for former First Lady Iris Falcam» (en anglès). FSM Information Services, 24-02-2010.
# Xi Zheng

    En aquest nom xinès, el cognom és Xi.
Xi Zheng :
| Xinès tradicional: | Xinès tradicional: | 郤正 |
| Xinès simplificat: | Xinès simplificat: | 郄正 |
Xi Zheng (mort el 278 EC), nom estilitzat Lingxian (令先), va ser un polític de Shu Han durant el període dels tardans Tres Regnes de la història xinesa. Quan Zhuge Liang va marxar a la Campanya del Nord, aquest últim va encarregar a Xi de tenir cura dels assumptes interns de forma temporal en el seu lloc. Després de la caiguda de Shu Han, Xi va ser enviat a la ciutat capital de Cao Wei de Luoyang. Xi advertí a l'emperador de Shu, Liu Shan, de no desaprofitar el seu temps en banquets, fins i tot després d'haver perdut el seu estat (tot i que Liu Shan estava destinat a ser executat, per raons òbvies). Abans d'això Xi havia també exercit com a secretari sota Shu Han.

## Vegeu també

* Llista de persones relacionades amb els Tres Regnes
# Languenan

Languenan (en bretó Langenan) és un municipi francès, situat a la regió de Bretanya, al departament de Costes del Nord. L'any 1999 tenia 805 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 737 | 792 | 749 | 769 | 811 | 805 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Daniel Buchon | |
| 2008- | Loïc Joly | |
# Xifratge dels francmaçons

El xifrat dels Francmaçons, també anomenat alfabet del parc de porcs o Pigpen, és un xifratge de substitució associant a cada lletra un símbol. És fàcilment desxifrable per anàlisi freqüencial.

## Història

Aquest xifrat ha estat inventat i ha estat emprat pels Francmaçons al segle xviii. Està inspirat en el xifratge dels Templers. Una variant d'aquest xifrat ha estat inventat per Heinrich Cornelius Agrippa von Nettesheim, al seu llibre titulat De occulta philosophia. Amb aquesta variant, no totes les lletres de l'alfabet són tingudes en compte.

## Principi

El terme parc de porcs ve de la manera de preparar els símbols emprats per substituir les lletres. Es tracen tancats en els quals es col·loca l'alfabet. N'hi ha prou aleshores de copiar la zona que correspon a la lletra desitjada.
Heus aquí un exemple d'alfabet col·locat a quatre tancats. Els punts permeten distingir dos tancats similars. Sota la figura, un exemple de xifratge del mot "wikipedia" segons l'alfabet donat a la figura.

## Vegeu també

* Xifratge
* Xifratge dels Templers

## Enllaços externs

* (francès) Xifrat Pigpen
# Sòcrates de Cos

Sòcrates de Cos (grec antic: Σωκράτης, llatí: Socrates) fou un escriptor grec nadiu de l'illa de Cos.
Va ser l'autor d'una obra anomenada ἐπικλήσεις θεῶν mencionada per Diògenes Laerci, Ateneu de Nàucratis i altres. És probablement el mateix personatge que esmenta Plutarc com a autor del tractat περὶ ὁσίων. El significat de ἐπικλήσεις θεῶν és dubtós: hi ha autors que proposen que significaria 'pregària als déus', però d'altres ho tradueixen com els epítets assignats als diversos déus i n'explicava les raons.

## Referències

* ↑ 5.Socrates of Cos a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 855
# Shimon bar Kappara

Shimon Bar Kappara (en hebreu: בר קפרא) va ser un rabí jueu de finals del segle II i principis del segle iii, durant el període entre els tanaim i els amoraïm. Va estar actiu a Cesarea de Palestina a la Terra d'Israel, des de l'any 180 fins al 220 després de Crist. El seu nom significa "Fill de Kapparah", el seu pare va ser Eleazar Ha-Kappara. Va ser un dels estudiants del rabí, i un amoraim de la primera generació.
Era un talentós poeta i narrador, i es diu que en el banquet de noces de Simeó, el fill del rabí, va mantenir als convidats entretinguts amb rondalles fins que el seu menjar es va refredar. El Talmud de Jerusalem conté una oració que ell va escriure i que està inclosa en la repetició de la secció 18 de l'acció de gràcies en la Amidà. No obstant això, el seu enginy satíric, li va fer perdre l'oportunitat de ser ordenat.
En el seu temps recomanar l'estudi de l'idioma grec, era comunament rebutjat per ser l'idioma dels pagans. Es diu que va dir als seus deixebles (Gènesis 36:8): "Que les paraules de la Torà siguin dites en l'idioma de Jafet (en grec)." També va encoratjar l'estudi de les ciències naturals, dient: "El que pot calcular els moviments dels solsticis i els planetes, però no ho fa, a ell se li aplica el versicle: "Però ells no miren les obres del Senyor'". (Shabbat 75a) (Isaïes 5.12).
Les paraules de Bar Kappara pel que fa a l'ofrena d'encens (qetoret) són recitades tres vegades al dia pels jueus sefardites, una vegada abans i després de l'oració de Shacharit, i una vegada abans de l'oració de Mincha; dues vegades al dia pels jueus hassídics, una vegada abans de Shacharit, i una vegada abans de Mincha, i una vegada al dia pels jueus asquenazites, abans de l'oració de Shacharit.

## Referències

* ↑ Online Siddur
# Illa Broughton

«Illa Broughton» té aquests significats:
* Illa Broughton (Nova Gal·les del Sud), Austràlia
* Illa Broughton (Austràlia Occidental), Austràlia
* Illa Broughton (Colúmbia Britànica), Canadà
** North Broughton Island, Colúmbia Britànica, Canadà
* Qikiqtarjuaq (a Nunavut, anteriorment dita Broughton Island), Canadà
* Broughton Island (Nova Zelanda)
* Broughton Island (Georgia), Estats Units

## Vegeu també

* Arxipèlag Broughton, Colúmbia Britànica, Canadà
# Xi yuan lu

Casos reunits d'injustícia rectificada (títol original en xinès 洗冤錄, Xi yuan lu) és un llibre escrit per Song Ci el 1247. Recopila els avanços de la ciència forense d'abans i durant la Dinastia Song i és el primer llibre de ciència forense. A més, va influir el desenvolupament d'aquesta ciència en diversos països.

## Contingut

Comença amb el decret imperial que mana la inspecció dels cossos i les ferides, després fa una introducció de procediments d'investigació i escriu notes sobre les dificultats de la investigació. Els capítols següents parlen de les examinacions inicials i repetides postmortem, l'examinació dels ossos i la identificació, per les aparicions dels cossos, les diverses causes de mort i mètodes de tractament d'emergència per a la neutralització. També conté explicacions detallades il·lustrades sobre els diferents tipus de mort: suïcidi, assassinat i mort per causes naturals. Hi ha capítols sobre els mètodes de reanimació de persones que han sigut penjades, l'ùs de la fèrula per als ossos trencats, la detecció de traces de ferides en el sol baix un paraigües impermeabilitzat, aplicació d'una agulla de plata per a detectar verins i altres aplicacions. Tots aquests mètodes i usos estan basats en coneixements científics.
El primer cas documentat d'entomologia forense es troba en aquesta obra.

## Edicions

La primera edició impresa data de l'any 1247, sèptim any de la era Chunyou de l'emperador Lizong de Song Meridional. D'aquesta primera edició no se'n conserva cap exemplar.
L'edició impresa més primerenca conservada data de la Dinastia Yuan i està ubicada a la Biblioteca de la Universitat de Pekín. Hi ha un exemplar de la Dinastia Ming en dos volums que va ser publicada per l'estudiós del Ming tardà Hu Wenhuan. Ambdues edicions, la de Yuan i la de Ming, tenen omissions i errors, a més que els nombres juan foren alterats.
L'obra ha sigut traduïda a diverses llengües: entre d'altres, anglès, francès, rus, japonès, alemany, coreà i holandès.

## Referències

* 1 2 3 4 5 6 «Collected Cases of Injustice Rectified». World Digital Library. UNESCO. [Consulta: 12 agost 2019].
* ↑ Uematsu, Tadashi. «Hsi-yüan chi-lu». A: A Sung Bibliography. The Chinese University Press, 1978, p. 186. ISBN 962-201-158-6.
* ↑ Benecke, Mark «A brief history of forensic entomology». Forensic Science International, 120, 1-2, 01-08-2001, pàg. 2–14. DOI: 10.1016/S0379-0738(01)00409-1.
# Langueux

Langueux (en bretó Langaeg) és un municipi francès, situat a la regió de Bretanya, al departament de Costes del Nord. L'any 2006 tenia 6.802 habitants. Limita amb els municipis de Saint-Brieuc a l'oest, Trégueux al sud, Yffiniac a l'est i la Badia de Saint-Brieuc al nord.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2584 | 2951 | 3838 | 4767 | 5938 | 6248 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Lesage | PS |
# Wijchen

Wijchen és un municipi de la província de Gelderland, al centre-est dels Països Baixos. L'1 de gener del 2009 tenia 40.022 habitants repartits sobre una superfície de 69,58 km² (dels quals 3,01 km² corresponen a aigua). Limita al nord-oest amb Druten i West Maas en Waal, al nord amb Beuningen, al nord-est amb Nimega, al sud-oest amb Oss (NB), al sud amb Grave (NB) i al sud-est amb Heumen.

## Administració

El consistori consta de 27 membres, compost per:
* Kernachtig Wijchen (locals) 10 regidors
* Crida Demòcrata Cristiana, (CDA) 5 regidors
* Partit Popular per la Llibertat i la Democràcia, (VVD) 3 regidors
* Wijchen lokaal (locals) 3 regidors
* Partit del Treball, (PvdA) 2 regidors
* D66 (liberal progressistas) 2 regidors
* GroenLinks (VerdEsquerra) 2 regidors

## Personatges il·lustres

* Roy Makaay (1975), futbolista.

## Agermanaments

* Stargard Szczeciński

## Enllaços externs

* www.wijchen.nl
# Neuviller-lès-Badonviller

Neuviller-lès-Badonviller és un municipi francès situat al departament de Meurthe i Mosel·la i a la regió del Gran Est. L'any 2007 tenia 90 habitants.

## Demografia
### Població

El 2007 la població de fet de Neuviller-lès-Badonviller era de 90 persones. Hi havia 32 famílies, de les quals 4 eren unipersonals (4 homes vivint sols), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 33 eren l'habitatge principal de la família i 7 eren segones residències. 38 eren cases i 2 eren apartaments. Dels 33 habitatges principals, 27 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 2 en tenien quatre i 30 en tenien cinc o més. 25 habitatges disposaven pel capbaix d'una plaça de pàrquing. A 14 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neuviller-lès-Badonviller el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 4 | 35 a 39 | 8 |
| 8 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 8 |
| 12 | 10 a 14 | 4 |
| 4 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 50 persones, 34 eren actives i 16 eren inactives. De les 34 persones actives 30 estaven ocupades (17 homes i 13 dones) i 4 estaven aturades (2 homes i 2 dones). De les 16 persones inactives 6 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa immobiliària i 1 d'una empresa classificada com a «altres activitats de serveis».
L'únic servei als particulars que hi havia el 2009 era una perruqueria.
L'any 2000 a Neuviller-lès-Badonviller hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Neuviller-lès-Badonviller a l'INSEE.
* Évolution et structure de la population Fitxa amb el detall de dades de Neuviller-lès-Badonviller a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Talmessita

La talmessita és un mineral de la classe dels fosfats que pertany al grup de la collinsita. Rep el nom de la mina Talmessi, a l'Iran, la seva localitat tipus.

## Característiques

La talmessita és un arsenat de fórmula química Ca₂Mg(AsO₄)₂·2H₂O. Cristal·litza en el sistema triclínic. La seva duresa a l'escala de Mohs és 5.
Segons la classificació de Nickel-Strunz, la talmessita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

Va ser descoberta a la mina Talmessi, situada al districte d'Anarak, dins el comtat de Nain (Província d'Isfahan, Iran). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Talmessite» (en anglès). Mindat. [Consulta: 8 febrer 2022].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 18 agost 2024].
# Illa Matty

L'illa Matty és una de les nombroses illes que formen l'Arxipèlag Àrtic Canadenc. Es troba a la regió de Kitikmeot, a Nunavut. Es troba a l'estret de Rae, entre l'illa del Rei Guillem i la península de Boothia. Té una superfície de 477 km² i està deshabitada.

## Referències

* ↑ Sea Islands a The Atlas of Canada'
* ↑ «Illa Matty». Gran Enciclopèdia Catalana. Barcelona: Grup Enciclopèdia Catalana.
# Xílovka

Xílovka - Шиловка (rus) - és un khútor del krai de Krasnodar, a Rússia. Es troba a la vora de la mar d'Azov, a 41 km al sud de Ieisk i a 155 km al nord-oest de Krasnodar, la capital.
Pertany al municipi de Iassénskaia.
# La Solaneta

«La Solaneta» té aquests significats:
* La Solaneta: partida del poble d'Erinyà, al terme municipal de Conca de Dalt, del Pallars Jussà,
* La Solaneta: masia de la Nou de Berguedà
* La Solaneta: partida del poble de Sossís, al terme municipal de Conca de Dalt, del Pallars Jussà,
* La Solaneta: partida del poble de Vilamolat de Mur, al terme municipal de Castell de Mur, del Pallars Jussà.
També existeix el topònim «les Solanetes».
# Nongpoh

Nongpoh és una ciutat amb comitè (town area committee) de Meghalaya, capital del districte de Ri Bhoi, Índia. Està situada a 25° 54′ N, 91° 53′ E﻿ / ﻿25.9°N,91.88°E﻿ / 25.9; 91.88 a uns 485 metres d'altitud. Segons els cens del 2001 la població era de 13.165 habitants.